Diari Oficial de la Generalitat Valenciana


Sumari del DOGV 9982, del 13-11-2024 (2024/11234)

ANUNCI d'aprovació de l'informe ambiental i territorial estratègic pel procediment simplificat de la proposta de modificació puntual del Pla general d'ordenació urbana de València per a la reordenació urbanística dels terrenys de l'antic Molí de Pala i el seu entorn (03817/2024/000100).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9982

Data del DOGV
:   13-11-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/11845

CVE
:   ZKGB-B-0978-23732

Data del document
:   24-10-2024

Organisme emissor
:   Ajuntament de València

Tipus de document
:   Anunci

La Junta de Govern Local de l'Ajuntament de València, en la sessió del 18 d’octubre de 2024, va adoptar l'acord que, en la part dispositiva, diu:

«Primer. Concloure que la proposta de modificació puntual del PGOU per a la reordenació urbanística dels terrenys de l'antic Molí de Pala i el seu entorn, instada per Francisco Javier Usero Caja, no té efectes significatius sobre el medi ambient segons els criteris establits en l'annex VIII del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell.

Segon. Resoldre favorablement l'avaluació ambiental i territorial estratègica pel procediment simplificat de la proposta de modificació puntual del PGOU per a la reordenació urbanística dels terrenys de l'antic Molí de Pala i el seu entorn.

Tercer. Donar compte del contingut de la resolució d'informe ambiental a totes les parts interessades que apareguen en la tramitació ambiental de l'actuació, incloent-hi l'informe en la documentació de l'instrument de planejament urbanístic, i identificar com a públic interessat els ressenyats en el fonament de dret quart de l'informe ambiental.

Quart. Ordenar la publicació de la resolució de l'informe ambiental en el *Diari Oficial de la Generalitat Valenciana,*  als efectes previstos en l'article 53.7 del TRLOTUP.

Cinqué. La resolució de l'informe ambiental no és susceptible de cap recurs perquè es considera un acte de tràmit, sense perjudici dels recursos, que si escau, siguen procedents en la via contenciosa administrativa contra l'acte que aprova l'instrument de planejament corresponent, la qual cosa no és inconvenient perquè es puguen utilitzar els mitjans de defensa que s’estimen pertinents en dret.

Sisè. La resolució de l'informe ambiental perdrà la vigència i cessa la producció dels efectes que li són propis si, una vegada publicada en el DOGV no s'ha procedit a l'aprovació del pla en el termini màxim de quatre anys, prorrogable per altres dos, des de la publicació. En este cas, l'òrgan promotor ha d'iniciar novament el procediment d'avaluació ambiental i territorial estratègica simplificada del pla o programa.»

  

València, 24 d'octubre de 2024

Manuel Latorre Hernández

Secretari